Antonio Mercero

Antonio Mercero Juldain (Lasarte-Oria, Gipuzkoa, 1936ko martxoaren 7a – Madril, Espainia, 2018ko maiatzaren 12a) zinema zuzendari eta gidoigilea izan zen. Haren semea da Antonio Santos Mercero gidoigilea.

 Bizitza 
Antonio Mercero Lasarte Gipuzkoan jaio zen ehungintzako enpresaburuen familia batean. 1958an Zuzenbideko ikasketak bukatu zituen Valladolideko Unibertsitatean, eta 1962an Madrilgo Zinema Eskolan zinema zuzendari bihurtu zen.

Zinemako Eskola Ofizialean zenbait film labur egin zituen, hala nola Lección de arte (1962, Arte irakaspena), Donostiako Zinemaldiko Urrezko Maskorra irabazi zuena. Urtebete geroago egin zuen bere lehenengo film luzea: Se necesita chico (1963, Mutila behar da), baina ez zuen arrakasta handirik izan eta film laburrak egiten jarraitu zuen. 1970ean telebistarako lanean hasi zen. Handik gutxira La cabina (1972, Telefono kabina) egin zuen, Espainiako eta nazioarteko hamar sari jasotakoa, Estatu Batuetako Emmy saria, besteak beste. Telebistarako lanen artean, arrakasta handi-handiko hiru aipa daitezke: Crónicas de un pueblo (Herri bateko kronikak), Verano azul (1981, Uda urdina) eta Farmacia de guardia (Goardiako farmazia). Beste lan aipagarri batzuk: La guerra de papá (1977, Aitaren gerra), Toby (1978), Espérame en el cielo (1987, Itxaron nazazu zeruan), Don Juan, mi querido fantasma (1989, Don Juan, nire mamu maitea) eta La hora de los valientes (1998) dira. Film honek Moskuko Nazioarteko Zinemaldiaren XXI. edizioan epaimahaiaren sari berezia irabazi zuen. 2000. urtean utzi zion Espainiako Telebista Elkartearen presidente izateari. Zuzendari izateaz gain, 18 gidoi baino gehiago egin ditu.

2010eko otsailaren 14an Ohorezko Goya Saria. Antonio Mercerok ezin izan zuen ekitaldira joan, alzheimer gaitza zuelako; hortaz, saria etxean jaso zuen.

 Lanak 
 Zinema 
 Trotin Troteras (1962)
 Leccion de arte (1962) Donostiako Zinemaldia 1962an saritutako laburmetraia
 Tajamar (1970)
 Manchas de sangre en un coche nuevo (1975)
 La Guerra de papa (1977)
 Tobi (1978)
 Don Juan, mi querido fantasma (1990)
 La hora de los valientes (1998)
 Planta 4ª (2003)
 Zu nor zara? (2007)

 Telebista 
 Verano azul Crónicas de un pueblo Este señor de negro Farmacia de guardia Manolito Gafotas.
 La cabina (1972)

 Sariak 
 2010: Ohorezko Goya Saria.
 1973: Emmy Saria (La cabina telefilmagatik)
 1972: Ondas Saria
 1962: Donostiako Zinemaldiko Urrezko Maskorra (Lección de Arte'' dokumentalagatik)

 Erreferentziak 

 Kanpo estekak 
 Antonio Mercero - Museo Birtuala
 IMDBko fitxa

Kategoria:Gipuzkoako zinema zuzendariak
Kategoria:Euskal Herriko zinema gidoilariak
Kategoria:Lasartearrak
Kategoria:Ohorezko Goya sariaren irabazleak
Kategoria:Telebistako zuzendariak
Kategoria:Madrilen hildakoak